রোজগার মেলায় ৫১ হাজার নিয়োগ পত্র বিলি প্রধানমন্ত্রীর

ওয়েবডেস্ক: কর্মসংস্থান বৃদ্ধি ( self-employment) এবং যুব ক্ষমতায়নে (youth empowerment) ৫১ হাজার নিয়োগ পত্র দিলেন প্রধানমন্ত্রী নরেন্দ্র মোদি। শনিবার ১৫ তম রোজগার মেলায় (Rozagar Mela) কেন্দ্রীয় সরকারের দফতরে বিভিন্ন বিভাগে নিয়োগকারীদের হাতে প্রধানমন্ত্রী (Pm Narendra Modi) ভার্চুয়ালি নিয়োগ পত্র দেন। বিজেপি নেতৃত্বাধীন কেন্দ্রের বর্তমান সময়কে তরুণ জনগোষ্ঠীর কাছে একটি ‘অভূতপূর্ণ সুযোগের সময়’ বলে উল্লেখ করেন মোদি।

প্রধানমন্ত্রী উল্লেখ করেন, আন্তর্জাতিক মুদ্রা তহবিল (IMF) ভারতকে দ্রুততম বর্ধনশীল প্রধান অর্থনীতি হিসেবে ধরে রেখেছে, যা সকল ক্ষেত্রে কর্মসংস্থান তৈরিকে আরও উৎসাহিত করছে। গুরুত্বপূর্ণ শিল্পগুলিতে অর্থনৈতিক প্রবৃদ্ধির কথা তুলে ধরে প্রধানমন্ত্রী উল্লেখ করেন যে, অটোমোবাইল এবং পাদুকা খাতে উৎপাদন এবং রফতানি রেকর্ড উচ্চতায় পৌঁছেছে, যা উল্লেখযোগ্য কর্মসংস্থান তৈরি করেছে। ২০১৪ সাল থেকে তাঁর সরকারের সাফল্য তুলে ধরে প্রধানমন্ত্রী বলেন, অভ্যন্তরীণ নৌপথে পণ্য পরিবহন ১ কোটি ৮০ লক্ষ টন থেকে বেড়ে ১৪ কোটি ৫০ লক্ষ টন হয়েছে, জাতীয় নৌপথের সংখ্যা পাঁচ থেকে বেড়ে ১১০ টি এবং নেটওয়ার্ক ২,৭০০ কিলোমিটার থেকে ৫,০০০ কিলোমিটারেরও বেশি প্রসারিত হয়েছে।

আরও পড়ুন: শুরু হচ্ছে কৈলাস মানস সরোবর যাত্রা, অনলাইনে আবেদনের ঘোষণা বিদেশমন্ত্রকের

এই উন্নয়নে প্রধানমন্ত্রী মহিলাদের গুরুত্বপূর্ণ ভূমিকার কথাও তুলে ধরেন। এই বছর UPSC-তে শীর্ষ পাঁচজন শীর্ষস্থানীয়দের মধ্যে তিনজনই মহিলা এবং ৯০ লক্ষেরও বেশি স্ব-সহায়ক গোষ্ঠী এখন ভারত জুড়ে ১০ কোটিরও বেশি মহিলাকে জুড়েছে।

বর্তমান সময় মহিলারা সর্বক্ষেত্রে নিজেদের প্রমাণ করেছে। মহাকাশ থেকে বিজ্ঞান সর্বত্র নারীশক্তির জয়। সরকার গ্রামীণ এলাকার মহিলাদের প্রতি বিশেষ মনোযোগ দিচ্ছে, ব্যাংক সখী, কৃষি সখী এবং স্বনির্ভর গোষ্ঠীর মতো উদ্যোগগুলি তাদের নতুন সুযোগ তৈরি করছে।